1775

Η παρούσα σελίδα αφορά το έτος 1775 κατά το Γρηγοριανό ημερολόγιο

Γεγονότα
17 Ιανουαρίου - Κατά το δεύτερο ταξίδι του, ο Τζέιμς Κουκ αποβιβάζεται στο νησί της Νοτίου Γεωργίας, το οποίο και θέτει στην κατοχή της Μεγάλης Βρετανίας.
9 Φεβρουαρίου - Αμερικανική Επανάσταση: Το Βρετανικό Κοινοβούλιο ανακηρύσσει τη Μασαχουσέτη σε εξέγερση.
15 Φεβρουαρίου - Ο Πάπας Πίος ΣΤ΄ διαδέχεται τον Πάπα Κλήμη ΙΔ'.
8 Μαρτίου - Ένας ανώνυμος συγγραφέας, ο οποίος θεωρείται από μερικούς ότι είναι ο Τόμας Πέιν, δημοσιεύει ένα άρθρο με τίτλο Η Αφρικανική δουλεία στην Αμερική, το πρώτο άρθρο στις αμερικανικές αποικίες που κάνει έκκληση για την απελευθέρωση των σκλάβων και την κατάργηση της δουλείας.
19 Απριλίου - Αμερικανική Επανάσταση: Ο πόλεμος αρχίζει με νίκες των Αμερικανών στο Κόνκορντ και στο Λέξινγκτον.  
10 Μαΐου - Αμερικανική Επανάσταση: Μία μικρή αποικιακή δύναμη με επικεφαλής τον Ίθαν Άλλεν και τον συνταγματάρχη Μπένεντικτ Άρνολντ καταλαμβάνει το οχυρό Τικοντερόγκα. 
10 Μαΐου - Αμερικανική Επανάσταση: Αντιπρόσωποι από τις Δεκατρείς Αποικίες συνέρχονται στο Δεύτερο Ηπειρωτικό Συνέδριο στη Φιλαδέλφεια (Πενσυλβάνια).
15 Ιουνίου - Αμερικανική Επανάσταση: Ο Τζορτζ Ουάσινγκτον ορίζεται αρχιστράτηγος του Ηπειρωτικού Στρατού.
17 Ιουνίου - Αμερικανική Επανάσταση: Οι άποικοι προκαλούν βαριές απώλειες στις βρετανικές δυνάμεις ενώ ηττώνται στη μάχη του Μπάνκερ Χιλ.
3 Ιουλίου - Αμερικανική Επανάσταση: Ο Τζορτζ Ουάσινγκτον αναλαμβάνει τη διοίκηση του Ηπειρωτικού Στρατού στο Κέιμπριτζ (Μασαχουσέτη).
26 Ιουλίου - Ο Βενιαμίν Φραγκλίνος γίνεται γενικός διευθυντής των ταχυδρομείων των Ηνωμένων Πολιτειών.
20 Αυγούστου - Ισπανοί ιδρύουν την πόλη Τούσον στην Αριζόνα.
13 Οκτωβρίου - Το Ηπειρωτικό Κογκρέσο των Η.Π.Α. αποφασίζει την ίδρυση του Ηπειρωτικού Ναυτικού (αργότερα μετονομάστηκε σε Πολεμικό Ναυτικό των ΗΠΑ). 
26 Οκτωβρίου - Ο βασιλιάς Γεώργιος Γ' της Μεγάλης Βρετανίας ανακοινώνει στο Κοινοβούλιο ότι οι αμερικανικές αποικίες βρίσκονται σε εξέγερση και υποστηρίζει τη στρατιωτική αντίδραση για την καταστολή της Αμερικανικής Επανάστασης.
10 Νοεμβρίου - Ιδρύεται στη Φιλαδέλφεια (Πενσυλβάνια) το Σώμα Πεζοναυτών των ΗΠΑ.
13 Νοεμβρίου - Αμερικανική Επανάσταση: Οι επαναστατικές δυνάμεις καταλαμβάνουν το Μόντρεαλ.
31 Δεκεμβρίου - Αμερικανική Επανάσταση: Μάχη του Κεμπέκ. Οι βρετανικές δυνάμεις αποκρούουν επίθεση του Ηπειρωτικού Στρατού.

Γεννήσεις 

20 Ιανουαρίου - Αντρέ Μαρί Αμπέρ, Γάλλος φυσικός
25 Απριλίου - Καρλόττα, βασίλισσα της Πορτογαλίας
τέλη Απριλίου/αρχές Μαΐου - Ουίλλιαμ Τέρνερ, Άγγλος ζωγράφος
21 Μαΐου - Λυσιέν Βοναπάρτης, Γάλλος πολιτικός
6 Αυγούστου - Λουδοβίκος, βασιλιάς της Γαλλίας 
14 Δεκεμβρίου - Τόμας Κόχραν (10ος κόμης του Ντάντοναλντ), Βρετανός ναυτικός
16 Δεκεμβρίου - Φρανσουά Αντριέν Μπουαλντιέ, Γάλλος συνθέτης
16 Δεκεμβρίου - Τζέιν Όστεν, Αγγλίδα συγγραφέας
28 Δεκεμβρίου - Ιωάννης-Γαβριήλ Εϋνάρδος, Ελβετός τραπεζίτης
Χατζημιχάλης Νταλιάνης, Έλληνας οπλαρχηγός
Τσινγκ Σι, Κινέζα πειρατής
Αντώνης Κατσαντώνης (πραγματικό όνομα Αντώνης Μακρυγιάννης), Έλληνας κλέφτης

Θάνατοι 

5 Φεβρουαρίου - Ευσέβιος Αμόρτ, Γερμανός θεολόγος
2 Μαρτίου - Νικόλαος Δοξαράς, Έλληνας ζωγράφος
10 Μαΐου - Σαμουήλ Χαντζερής, Πατριάρχης Κωνσταντινουπόλεως
27 Ιουλίου - Κύριλλος Ε΄, Πατριάρχης Κωνσταντινουπόλεως
Γεώργιος Παπαζώλης, Έλληνας στρατιωτικός

Έτη